Kommissionens forordning (EF) nr. 395/2002
af 1. marts 2002
om åbning af en løbende licitation med henblik på at sælge ca. 20000 tons ris, som det italienske interventionsorgan ligger inde med, på det indre marked
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 1987/2001(2), særlig artikel 8, litra b), sidste led, og
ud fra følgende betragtninger:
(1) Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(3) fastsætter bestemmelserne vedrørende nævnte procedurer og betingelser.
(2) Det italienske interventionsorgan oplagrer for tiden meget store mængder uafskallet rundkornet ris, og oplagringsperioden er meget lang. Der bør derfor åbnes en løbende licitation med henblik på at sælge ca. 20000 tons uafskallet rundkornet ris, som det italienske interventionsorgan ligger inde med, på det indre marked.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
På de i forordning (EØF) nr. 75/91 fastsatte betingelser afholder det italienske interventionsorgan løbende licitation med henblik på at sælge ca. 20000 tons uafskallet rundkornet ris, som det ligger inde med, på det indre marked.
Artikel 2
1. Sidste frist for at indgive bud til den første dellicitation er den 13. marts 2002.
2. Sidste frist for at indgive bud til den sidste dellicitation er den 26. juni 2002.
3. Bud indgives til det italienske interventionsorgan: Ente Nazionale Risi (ENR) Piazza Pio XI 1 I - 20123 Milano ( tlf. (39-02) 885 51 11; fax (39-02) 86 13 72/86 55 03 ).
Artikel 3
Det italienske interventionsorgan meddeler senest tirsdagen i ugen efter den dato, hvor fristen for at indgive bud udløber, Kommissionen mængder af og gennemsnitlige priser for de solgte partier.
Artikel 4
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. marts 2002.